
Selam alejkum!


Željela bih da mi kažete kako najbolje zaštititi dijete, bebu od uroka? Imam malu bebu i neke žene mi govore da pored bebe stavim neko gvožđe, kašiku, da bebu nikad ne ostavljam samu dok nešto radim po kući i da stavim bijeli luk ispod jastuka, da je to protiv more koja doji, i da stavim crveni konac na ruku ili oko vrata da se prouči 40 puta Jasin, a jedna žena mi je rekla da je i ona svojoj djeci učila protiv uroka.


Pomislila sam da je učila neki ajet, suru, ali ona je to učila našim običnim riječima, i rekli su mi da stavim neku crveu mahramu po vrh bebine glave, i da što manje naroda gleda bebu. Ja vjerujem da je [urok](https://pitajucene.com/search/urok/questions/ "Pretraži pitanja o uroku") istina i čula sam dosta priča o tome, zanima me koja je najbolja zaštita, šta da učinim… Treba mi savjet!


* 
* 
* 
* 
* 
* 
* 

 
Zaštita bebe od džinna

Alejkumus-selam!


Sve što su vam te žene savjetovale nema veze nikakve sa islamom prije svega, a posebno sa zaštitom protiv uroka. To su sve narodne gatke koje su se nekad pričale po sijelima, a pričali su ih sihrbazi, posebno kad je u pitanju crvena boja, bilo da je končić u pitanju ili krpa, jer je crvena boja zaštitni znak sihirbaza koji sarađuju sa džinnima.


[Urok](https://pitajucene.com/search/urok/questions/ "Pretraži pitanja o uroku") kao urok postoji i veoma često pogađa baš manju djecu, jer dosta ljudi, diveći se njihovoj ljepoti, ne kaže „mašallah!“, i onda se, Allahovom voljom, desi urok ako osoba ima urokljive oči. Čak i majka može da urekne svoje dijete. Dijete se jedino uz Allahovu pomoć može zaštititi dovama i kur’anskim surama. Poznata je [dova](https://pitajucene.com/search/dova/questions/ "Pretraži pitanja o dovama") koju je [Poslanik](https://pitajucene.com/search/poslanik/questions/ "Pretraži pitanja o poslanicima"), s.a.v.s., učio svojim unucima Hasanu i Husejnu protiv uroka. Dakle, Poslanik, s.a.v.s., nije oko njih stavljao nikakve končiće, niti je na kakav konac učio sure, niti je stavljao crvene krpe, niti bijeli luk, nego je od Allaha kroz dovu tražio da ih zaštiti.


Stavio bi ih na svoja koljena i proučio: “Ui’zukuma bi kelimatillahi tamme, min kulli šejtanin ve hamme, ve min kulli aj’nin lamme“. Svoje dijete možete zaštititi na sljedeći način: Kad vam hoće doći gosti ili kad vi idete u goste, kod djetetove glave proučiti sure Felek, Nas i Ajetul-Kursijju te dovu koju sam već napisao, a koju je učio Poslanik, s.a.v.s. Kad završite učenje, blago puhnite djetetu u lice. Tokom učenja neka vam u srcu bude nijjet da dijete zaštitite od uroka. Isto to možete raditi svakodnevno, a posebno pred spavanje.


Na pitanje odgovorio: Ebu Bilal – svršenik Medinskog fakulteta  

Preuzeto sa stranice <http://www.n-um.com>


